पाएं अपने शहर की ताज़ा ख़बरें और फ्री ई-पेपरडाउनलोड करें
नगर सहित ग्रामीण क्षेत्र में गर्मी से झुलस रहे पौधों की देखरेख करने में युवा जुट गए हैं। अनुसया सेवा संगठन के युवाओं द्वारा पौधों को नियमित पानी दिया जा रहा है। इसके साथ लोगों को अपने घरों के आसपास पौधे लगाने के लिए भी प्रेरित किया जा रहा है।
अनुसया सेवा संगठन के कृष्णा साहू ने बताया नगर सहित ग्रामीण क्षेत्र में संगठन के सदस्य पौधों को बचाने में जुट गए हैं। उन्होंने बताया वर्तमान में लॉकडाउन और कोरोना महामारी के चलते लोग घरों से बाहर नहीं निकल रहे हैं। गर्मी में पानी की कमी से पौधे मुरझाने लगे हैं।
इसे देखते हुए संगठन के सदस्यों ने अपने घरों के आसपास लगे पौधों को पानी देना शुरू कर दिया है। ग्रामीण क्षेत्र में संगठन से जुड़े लोग भी पौधों को पानी देकर बचा रहे हैं। संगठन के सदस्य ग्रामीणों को भी पौधों को बचाने और पौधे लगाने के लिए प्रेरित कर रहे हैं। ग्रामीणों को नीम, बरगद, अशोक, पीपल सहित अन्य प्रजातियों के पौधे लगाने के लिए कहा जा रहा है। अधिक मात्रा में ऑक्सीजन देने वाले पौधे लगाने और पालने की समझाइश दी जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn